Constance

Constance er et fransk og engelsk kvinnenavn med romersk opprinnelse. Navnet betyr «standhaftig».

Etymologi
Constance er en fransk og engelsk form av Constantia, en feminin form av romerske Constantius, som opprinnelig var et etternavn og en variant av Constans, «standhaftig».

Utbredelse
Constance ble innført i England av normannerne, og ble brukt blant annet av Constance av Normandy (ca. 1057 – 1090). Constance var et vanlig navn i England i siste del av middelalderen, og igjen på begynnelsen av 1900-tallet.

Constance er kjent brukt i Sverige og Danmark fra 1700-tallet. I begge land var navnet mest brukt på første del av 1900-tallet. Formen Constantia har navnedag 19. september i Danmark og på Færøyene. Den polske formen Konstancja har navnedag 18. februar og 19. september i Polen.

|}

Kjente personer med navnet
Personene i listen er ordnet kronologisk etter fødselsår.
Constance Zimmer (født 1970), amerikansk skuespiller
Constance Wu (født 1982), amerikansk skuespiller
Constance Sibille (født 1990), fransk tennisspiller
Constance Jablonski (født 1991), fransk modell
Constance Tenvik, norsk kunstner

Annen bruk av navnet
Constance Ring, roman fra 1885 av Amalie Skram.

Referanser

Eksterne lenker

Kvinnenavn